Fælles forslag til RÅDETS FORORDNING om ændring af Rådets forordning (EU) nr. 1284/2009 om visse særlige restriktive foranstaltninger over for Republikken Guinea /* JOIN/2012/034 final - 2012/0348 (NLE) */





BEGRUNDELSE 1. Det Europæiske Råd vedtog Rådets afgørelse 2012/665/FUSP om ændring af Rådets afgørelse 2010/638/FUSP om restriktive foranstaltninger over for Republikken Guinea. Afgørelsen ændrer våbenembargoens anvendelsesområde. 2. Handling på EU-plan er nødvendig for at give visse aspekter af ændringen af embargoens anvendelsesområde virkning. 3. Rådets forordning (EU) Nr. 1284/2009 bør derfor ændres. 2012/0348 (NLE) Fælles forslag til RÅDETS FORORDNING om ændring af Rådets forordning (EU) nr. 1284/2009 om visse særlige restriktive foranstaltninger over for Republikken Guinea RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 215, stk. 1, under henvisning til Rådets afgørelse 2012/665/FUSP om ændring af Rådets afgørelse 2010/638/FUSP om restriktive foranstaltninger over for Republikken Guinea[1], under henvisning til det fælles forslag fra Unionens højtstående repræsentant for udenrigsanliggender og sikkerhedspolitik og Kommissionen, og ud fra følgende betragtninger: (1) Ved Rådets forordning (EU) nr. 1286/2009 af 22. december 2009[2] blev der indført visse restriktive foranstaltninger over for Republikken Guinea i henhold til fælles holdning 2009/788/FUSP[3] (senere erstattet af Rådets afgørelse 2010/638/FUSP[4]) som reaktion på sikkerhedsstyrkernes voldelige indgreb over for politiske demonstranter i Conakry den 28. september 2009. (2) Den 26. oktober 2012 vedtog Rådet afgørelse 2012/665/FUSP om ændring af Rådets afgørelse 2010/638/FUSP, der ændrede anvendelsesområdet for foranstaltningerne om militært udstyr. (3) Da visse aspekter af disse foranstaltninger falder ind under anvendelsesområdet for traktaten om Den Europæiske Unions funktionsmåde, er lovgivning på EU-plan nødvendig for at kunne gennemføre dem, navnlig for at sikre, at de økonomiske aktører i alle medlemsstater anvender dem på samme måde. (4) Rådets forordning (EU) nr. 1284/2009 bør ændres i overensstemmelse hermed — VEDTAGET DENNE FORORDNING: Artikel 1 I forordning (EU) nr. 1284/2009 foretages følgende ændringer: 1) I artikel 4, stk. 1, tilføjes følgende litra g): "g) levering af finansieringsmidler, finansiel bistand, teknisk bistand, mæglervirksomhed og andre ydelser i tilknytning til sprængstoffer og tilhørende udstyr, der udelukkende er til civil brug inden for minedrift og infrastrukturinvesteringer, såfremt opbevaringen og brugen af sprængstofferne og tilhørende udstyr og tjenester kontrolleres og verificeres af et uafhængigt organ, og leverandørerne af tilhørende tjenester er identificeret" 2) I artikel 4 indsættes som stk. 3: "3. Den pågældende medlemsstat underretter mindst to uger i forvejen de øvrige medlemsstater om at den har til hensigt at give en tilladelse som omhandlet i stk. 1, litra g) 3) Bilag III erstattes af teksten i bilag til denne forordning. Artikel 2 Denne forordning træder i kraft på dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i medlemsstaterne. Udfærdiget i Bruxelles, den På Rådets vegne Formand BILAG "BILAG III Websteder med oplysning om de ansvarlige myndigheder, jf. artikel 4, 8, 9, artikel 10, stk. 1, og artikel 12 og 17, og adresser til brug ved meddelelse til Europa-Kommissionen: A. kompetente myndigheder i hver medlemsstat: BELGIEN http://www.diplomatie.be/eusanctions BULGARIEN http://www.mfa.bg/en/pages/view/5519 TJEKKIET http://www.mfcr.cz/mezinarodnisankce DANMARK http://um.dk/da/politik-og-diplomati/retsorden/sanktioner/ TYSKLAND http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html ESTLAND http://www.vm.ee/est/kat_622/ IRLAND http://www.dfa.ie/home/index.aspx?id=28519 GRÆKENLAND http://www.mfa.gr/en/foreign-policy/global-issues/international-sanctions.html SPANIEN http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx FRANKRIG http://www.diplomatie.gouv.fr/autorites-sanctions/ ITALIEN http://www.esteri.it/MAE/IT/Politica_Europea/Deroghe.htm CYPERN http://www.mfa.gov.cy/sanctions LETLAND http://www.mfa.gov.lv/en/security/4539 LITAUEN http://www.urm.lt/sanctions LUXEMBOURG http://www.mae.lu/sanctions UNGARN http://www.kulugyminiszterium.hu/kum/hu/bal/Kulpolitikank/nemzetkozi_szankciok/ MALTA http://www.doi.gov.mt/EN/bodies/boards/sanctions_monitoring.asp NEDERLANDENE www.rijksoverheid.nl/onderwerpen/internationale-vrede-en-veiligheid/sancties ØSTRIG http://www.bmeia.gv.at/view.php3?f_id=12750&LNG=en&version= POLEN http://www.msz.gov.pl PORTUGAL http://www.min-nestrangeiros.pt RUMÆNIEN http://www.mae.ro/node/1548 SLOVENIEN http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/ SLOVAKIET http://www.foreign.gov.sk FINLAND http://formin.finland.fi/kvyhteistyo/pakotteet SVERIGE http://www.ud.se/sanktioner DET FORENEDE KONGERIGE www.fco.gov.uk/competentauthorities B. Meddelelser til Europa-Kommissionen sendes til følgende adresse: Europa-Kommissionen Tjenesten for Udenrigspolitiske Instrumenter (FPI) EAS 02/309 B-1049 Bruxelles Belgien" [1] EUT L 299 af 27.10.2012, s. 45. [2] EUT L 346 af 23.12.2009, s. 26. [3] EUT L 281 af 28.10.2009. s. 7. [4] EUT L 280 af 26.10.2010, s. 10.